钦定古今图书集成/明伦汇编/氏族典/第069卷 > 朱橞〈赋焮〉
## 钦定古今图书集成/明伦汇编/氏族典/第069卷 > 朱橞〈赋焮〉

按《名山藏分藩记》：“谷王橞，高帝十八子也，与蜀王同
母国。宣府，古上谷地，故曰谷，鄙于宁。成祖靖内难，宁
有佐助功，而王自归。建文帝使门金川。靖难师渡江，
王见建文帝不竞，开门迎成祖，成祖德之。既即位，徙
王长沙。王居长沙，横甚，养死士，藏亡命，作舟舰弓弩

八子当有天下，而占之曰：“我也，我高帝十八子。”号成
曰师尚父智信曰图老。令公使智致蜀王带为隐语，
匿带中，阴约与起事，召匠制机灯，选虣士教之音乐
而以献请。得上元入禁张灯，乐人进侑食于内庭。王
赋国中，及于蛣蜣之转，取于游观，辇轝花石无远近，
国人皆怨。长史卢廷纲数谏王，王诬廷纲诽谤，磔杀
之。指挥彰，舍人常泄王事，咸死，亡敢谏者。张兴者，王
府中都督，密言成祖。成祖曰：“橞，朕弟。”兴曰：“虽然，请察
之。”成祖曰：“吾察之。”会蜀王子悦燇逃王所，王匿之，诡
众曰：“建文君尚在。金川之役，我出之，今居我所，我将
为伸大义。”发有日。蜀王闻，大惧，使仪宾瞻上变。上曰：
“有是哉？”立归悦燇于蜀，召王京师。王猝就征，既至，示
之蜀王之章自服。永乐十五年二月削王，降庶人，王
阖户自焚死，独其子赋焮有后，为谷庶人。